Open Source Initiative godkender Microsoft-licenser | Version2
Open Source Initiative godkender Microsoft-licenser
To af Microsofts open source-licenser har fået det blå stempel af OSI.
Jesper Stein Sandal@jespersandal Onsdag, 17. oktober 2007 - 8:38 2
Licensorganisationen Open Soruce Initiative, der holder styr på et stadigt voksende antal open source-licenser, har nu officielt godkendt to af Microsofts licenser.
Det drejer sig ifølge OSI om Microsoft Public License og Microsoft Reciprocal License.
De opfylder begge alle 10 krav til open source-licenser, som OSI har defineret.
Microsoft og open source-miljøet har i en årrække været på kant med hinanden ikke mindst omkring licenser og standarder. Selvom flere i Microsofts topledelse gentagne gange har angrebet især Linux med anklager om krænkelse af patenter, så har dele af softwaregiganten også arbejdet for en tilnærmelse til visse open source-principper.
Det gælder blandt andet selskabets egne open source-licenser, som softwaregiganten altså nu har fået accepteret af open source-miljøet.
Peter Makholm Onsdag, 17. oktober 2007 - 9:38
En stor ros til Microsoft for at have gjort et smukt stykke arbejde. Det er næsten ligeved at jeg vil anbefale Ms-RL til folk der ønsker at bruge en CopyLeft-agtig licens.
Eneste klausul i Ms-RL jeg ikke kan genfinde i GPLv3 er 3.C der siger at hvis du sagsøger os for patentkrænkelser, så bortfalder din licens til patenter du har fået igennem at godkende MS-RL. Det er ok for mig, jeg har ikke tænkt mig at sagsøge nogen for patentbrud.
Til forskel fra GPLv3 kan jeg rent faktisk læse Ms-RL i løbet af en weekend.
Thomas Alexander Frederiksen Onsdag, 17. oktober 2007 - 9:44
Men Peter plejer at have godt nok styr på den del til at jeg stoler på ham.
Hvad man end måtte mene om Microsofts juridiske afdeling må man imponeres over at de har lavet en læsbar licens, noget en del andre - og jeg nævner ingen FSF^Wnavne - kunne lære lidt af.